TYP ei ole organisaatio vaan verkostomuotoinen toimintamalli, josta säädetään työllistymistä edistävästä monialaisesta yhteispalvelusta annetussa laissa (TYP-laki). Myös jatkossa TYP-toiminnan kaltainen verkostomainen toimintamalli on mahdollinen.
Nykyisen TYP-lain keskeisenä ideana on tarjota tietylle asiakasryhmälle palveluja yhteensovitettuna kokonaisuutena. Palvelujen ja asiakkaan palvelutarpeen yhteensovittaminen on olennaista jatkossakin.
Tarkoituksena on säätää lailla vain raamit. Kunnat, Kela ja hyvinvointialueet neuvottelisivat kyseessä olevalla alueella verkoston kokoonpanosta ja toiminnasta. Verkoston maantieteellinen alue kiinnittyy nykyisin TE-toimiston toiminta-alueeseen. Jatkossa se mitä todennäköisimmin olisi työllisyydenhoidon alue.
Lisää tietoa aiheesta löydät TYP-toimintamallin usein kysyttyjä kysymyksiä -palstalta.